Help Wagter só vetjies afskudVetsug is een van die grootste gesondheidsprobleme waarmee troeteldiere sukkel. (Foto: Verskaf) Vetsug by troeteldiere is ŉ belangrike kwessie waarvan troeteldiereienaars jaarliks in Oktober bewus gemaak word. Vetsug is een van die grootste gesondheidsprobleme waarmee troeteldiere sukkel. Volgens Marycke Ackhurst, troeteldiergedrag-spesialis van Hill’s Nutrition, is 90% van troeteldiere oorgewig sonder dat hul eienaars dit besef. Volgens Ackhurst kan troeteldiere se gewigsverlies bevorder word deur voedselverrykingspeelgoed soos lekkernyballe en legkaarte te gebruik wat terselfdertyd jou dier se verveling hokslaan. Deur speletjies te speel, soos om jou dier se kos weg te steek op verskillende plekke, kan ook help om energie te verbrand terwyl hulle na die kos moet soek. “Onthou om op ŉ eenvoudige vlak te begin en die moeilikheidsgraad te verskerp soos wat jou dier die konsep van die speletjie begin verstaan. As jy te vinnig beweeg sal die dier gefrustreerd raak en moed opgee,” sê Ackhurst. Hier is nog ŉ paar wenke om jou troeteldier te help om ŉ gesonde gewig te handhaaf: Dit is oor die algemeen gesonder vir jou dier om effens ondergewig as effens oorgewig te wees, sê Ackhurst. “ŉ Paar ekstra kilogram kan gesondheidsprobleme soos diabetes, artritis, kanker en hoë bloeddruk tot gevolg hê. Dit kan ook jou dier se lewensverwagting aansienlik verkort.”